ตุ่มแดงๆเหมือนยุงกัด 3-4ตุ่มพอเกาแล้วมันก็เป็นนูนๆใสๆเหมือนมีน้ำอยู่ข้างใน อันนี้คือตุ่มอะไรคะ
สวัสดีค่ะ ตุ่มแดงตามตัวอาจเกิดจาก-ผื่นผิวหนังอักเสบจากการสัมผัส เช่นสบู่ โลชั่น น้ำหอม-ผื่นผิวหนังอักเสบจากภูมิแพ้-ตุ่มถูกแมลงกัด-อีสุกอีใส มักเป็นทั่วตัว เป็นตุ่มน้ำสีแดง อาจรวมเป็นกระจุกได้ ถ้าตอนสมัยเด็กไม่เคยเป็นจะไม่มีภูมิคุ้มกัน พอได้รับเชื้อในวัยผู้ใหญ่จะมีอาการได้-งูสวัด มักขึ้นเป็นแถบตามการไปเลี้ยงของเส้นประสาทเช่นเอว แผ่นหลัง ต้นขา เป็นตุ่มน้ำบนพื้นสีแดง แสบและคัน มีอาการปวดแสบ ปวดร้อนได้มาก-รูขุมขนอักเสบและมีการติดเชื้อร่วมด้วย เป็นตุ่มคล้ายเม็ดสิวแนะนำพบแพทย์เพื่อตรวจร่างกายให้ได้การวินิจฉัยที่แน่นอน และถ้ามีน้ำในตุ่ม อาจต้องสะกิดไปตรวจดูว่าเป็นเชื้อใด หากตุ่มปวดแสบปวดร้อนมาก ตุ่มลุกลาม มีไข้ มีเลือดหรือหนองไหลจากตุ่ม ควรรีบไปการดูแลตัวเองเบื้องต้น ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรง ไม่ใส่เสื้อผ้าที่รัดแล้วก่อให้เกิดความอับชื้น ยังไม่ควรเอายาอะไรไปทาเพราะยังไม่ทราบการวินิจฉัย